Coronavirus in India: फ्रांस के बाद ब्रिटेन ने बढ़ाया मदद का हाथ
ब्रिटेन के प्रधानमंत्री बोरिस जॉनसन ने भारत में कोरोना की दूसरी लहर से मचे हाहाकार के बीच मदद का हाथ आगे बढ़ाया है। उन्होंने कहा कि भारत में कोरोना महामारी एक नए और घातक चरण में प्रवेश कर रही है, जिस वजह से उसकी स्वास्थ्य सेवाएं अत्यधिक दबाव का सामना कर रही है। जॉनसन ने कहा कि ऐसे हालातों में हम भारत की हर संभव मदद के लिए तैयार है।
ब्रिटेन के प्रधानमंत्री बोरिस जॉनसन ने भारत में कोरोना की दूसरी लहर से मचे हाहाकार के बीच मदद का हाथ आगे बढ़ाया है। उन्होंने कहा कि भारत में कोरोना महामारी एक नए और घातक चरण में प्रवेश कर रही है, जिस वजह से उसकी स्वास्थ्य सेवाएं अत्यधिक दबाव का सामना कर रही है। जॉनसन ने कहा कि ऐसे हालातों में हम भारत की हर संभव मदद के लिए तैयार है।क्या बोले फ्रांस के राष्ट्रपतिभारत में कोरोना वायरस संक्रमण के मामलों में तेज वृद्धि तथा ऑक्सीजन की कमी के संकट के बीच फ्रांस के राष्ट्रपति इमैनुअल मैक्रों ने शुक्रवार को कहा कि उनका देश स्थिति से निपटने में भारत को सहयोग प्रदान करने के लिए तैयार है।मैक्रों ने कहा, "कोविड-19 की स्थिति बिगड़ने के बीच, मैं भारत के लोगों के साथ एकजुटता का संदेश देना चाहता हूं। इस संघर्ष में फ्रांस आपके साथ है । इस संकट ने किसी को नहीं छोड़ा । हम सहयोग प्रदान करने के लिये तैयार हैं।"फ्रांस के राष्ट्रपति का संदेश भारत में वहां के राजदूत इमैनुअल लेनाइन ने ट्विटर पर जारी किया। गौरतलब है कि भारत में कोरोना महामारी लगातार भयावह रूप लेती जा रही है और कई राज्यों में बिस्तरों से लेकर ऑक्सीजन तक की कमी खबरें आ रही हैं। कई अस्पतालों में चिकित्सीय आक्सीजन की कमी की भी खबरें आ रही हैं।